**A PÁZMÁNY PÉTER KATOLIKUS EGYETEM TEVÉKENYSÉGEINEK A MINŐSÉGE**

A Pázmány Péter Katolikus Egyetem demokratikus társadalmi rendszerben, kapitalista gazdasági környezetben keresztény értékrendjéből következően **keresztény minőségbiztosítási rendszert működtet.** Tevékenységei során figyelembe veszi a Katolikus Egyház jogrendjét, az Európai Unió és hazánk jogi előírásait.

A Pázmány Péter Katolikus Egyetem mint felsőoktatási intézmény alaptevékenységei - az oktatás/nevelés, a kutatás/fejlesztés és a társadalmi szolgáltatás - **ember-ember kapcsolatú szolgáltatások.** Az Egyetem főbb **érdekeltjei** a szolgáltatást adó oktatók és kutatók, a szolgáltatást igénybevevő hallgatók és közösségek, továbbá a szolgáltatások hasznosítói. (Megjegyezzük, hogy bizonyos szakmai közösségek a szolgáltatás helyett szolgálatnak nevezik az önzetlen módon, hivatásból végzett szolgáltatásokat.)

Az Egyetem tevékenységeiben érdekelteknek értékrendünktől, (továbbá állapotuktól és körülményeiktől) függő**igényeik**vannak. Értékesnek minősítjük az értékeszme világnál azt, ami igényt elégít ki. Ha az Egyetem a tevékenységei során kielégíti az érdekeltek igényeit, akkor a tevékenységek által az érdekeltek**értéket**kapnak.

A Pázmány Péter Katolikus Egyetem vezetése törekszik arra, hogy az oktatók, a hallgatók és az Egyetemmel együttműködők közös keresztény értékrenddel, eszmerendszerrel és célrendszerrel rendelkező keresztény **értékközösség** legyen.

Az Egyetem **az oktatás/nevelés** során a szolgáltatást adó oktató a **szolgáltatást igénybevevő** hallgató tudás állapotát az oktatás ismereteit tartalmazó szolgáltatmány által fejleszti. A képzés eredményét, a hallgató fejlesztett ismereteit a hallgató és a társdalom hasznosítja. Fontos hangsúlyozni, hogy a képzés/nevelés célja a hallgató ismereteinek olyan fejlesztése, amelynek a hasznosítása szükséges a keresztény társadalom számára. Külön ki kell emelni, hogy a képzés során a papoknak, hittanároknak olyan ismereteket kell adni, amellyel ők képesek a keresztény közösségek életének a javítására.

Az oktatás**/nevelés minősége** a szolgáltatást adó oktató, aszolgáltatást igénybevevő hallgató és a képzés eredményét, a fejlesztett ismereteket hasznosító hallgató és társadalom igényeinek a kielégítése által átadott érték.

A **kutatás/fejlesztés** során a szolgáltatást adó kutató a szolgáltatást igénybe vevő kutatási közösség ismereteit bővíti. A kutatás eredményét, a bővített tudományos ismereteket a kutató maga, a tudományos közösség és a társadalom hasznosítja. Fontos hangsúlyozni, hogy a kutatás célja olyan bővített tudományos ismeretek szerzése, amelynek a hasznosítása a tudományos élet és a társadalom számára szükséges. Tilos olyan kutatások folytatása, amelynek az eredményének hasznosítása veszélyes lehet a társadalom számára.

A **kutatás/fejlesztés minősége** a szolgáltatást adó kutató, a szolgáltatást igénybe vevő kutatási közösség és a kutatási eredményt hasznosító kutató és a tudományos közösség és a társadalom igényeinek a kielégítése által átadott érték.

A **társadalmi szolgáltatás** az Egyetem társadalmi környezetének tudományos segítésére vonatkozó tevékenységek, például kulturális programok szervezése, társadalmi felmérések végzése, a társadalmi/állami szervezetek számára tanácsadás stb. összessége. A társadalmi szolgáltatást adó oktató, kutató, a társadalmi szolgáltatást igénybe vevő keresztény közösség világnézeti és kulturális környezetét fejleszti, a fejlesztett környezetet a keresztény közösség és társadalom hasznosítja. Fontos hangsúlyozni, hogy a társadalmi szolgáltatás célja olyan kulturális környezet kialakítása, amelynek a hasznosítása elősegíti a keresztény közösség és a társadalom világnézeti, kulturális fejlődését.

A **társadalmi szolgáltatás minősége** a társadalmi szolgáltatást adó oktató, kutató, a társadalmi szolgáltatást igénybe vevő keresztény közösség és társadalom, továbbá a társadalmi szolgáltatás eredményét hasznosító keresztény közösség és társadalom igényeinek a kielégítése által átadott érték.

A Pázmány Péter Katolikus Egyetem vezetése a tevékenységei minőségének a biztosítása érdekében **minőségbiztosítási rendszert** működtet. A minőségbiztosítási rendszer keretében a minőségügyi szervezet minőségügyi tevékenységeket végez a jogi előírásoknak, az intézményi szabályzatoknak és a minőségügyi eljárás-utasításoknak megfelelően erőforrások felhasználásával.

A Pázmány Péter Katolikus Egyetem az értékrendje és az adottságai alapján meghatározza a tevékenységek saját **minőség értelmezését**, azt, hogy az adott tevékenység esetén melyik érdekelt milyen igényét milyen mértékig kívánja kielégíteni. A minőségbiztosítási rendszer működésének a színvonalától függ, hogy az Egyetem a tevékenységei során az adott tevékenységében érdekeltek **igényeit mennyire elégítik ki**, az érdekeltek az igényeik kielégítése által mennyi értéket kapnak.

A Pázmány Péter Katolikus Egyetem alaptevékenységeinek a minőségbiztosítását a szolgáltató tevékenységek folyamatszabályozásával, megfelelőség szabályozásával és minőség-szabályozásával valósítja meg.

Veszprém, 2020.10.24.

Prof. Dr. Veress Gábor